****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 13.janvārī **Nr.14**

(prot. Nr.1, 14.§)

Par 2020.gada 17.marta nomas līguma Nr.ZN 4/2020,

darbības termiņa pagarināšanu

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu, 6.1 panta pirmo daļu un pirmo prim daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53.punktu, 56.punktu, ņemot vērā:

starp Daugavpils pilsētas pašvaldību (turpmāk – Pašvaldība) un Oskaru Dedeli, *(personas kods)*, deklarētā dzīvesvietas adrese: Pērses iela 7, Mārupe, Mārupes novads, LV-2167, 2020.gada 17.martā noslēgto nomas līgumu Nr.ZN 4/2020 (turpmāk – līgums Nr.ZN 4/2020);

2021.gada 23.decembra Īpašuma pārvaldīšanas departamenta Nekustamā īpašuma nodaļas Atzinumu par zemes vienības ar kadastra apzīmējumu 0500 001 7319, Vienības ielas 4 rajonā, Daugavpilī, 195 m2 platībā nomas līguma Nr.ZN 4/2020 nomas maksas pārskatīšanu;

ka nomnieks Oskars Dedelis, *(personas kods)*, ir labticīgi pildījis līguma Nr.ZN 4/2020 saistības – tam nav nenokārtotu parādsaistību, ievērojot sabiedrības intereses un lietderības apsvērumu;

ievērojot Daugavpils domes (turpmāk – Dome) Īpašuma un mājokļu komitejas 2022.gada 13.janvāra atzinumu un Domes Finanšu komitejas 2022.gada 13.janvāra atzinumu, atklāti balsojot: PAR – 11 (I.Aleksejevs, P.Dzalbe, A.Gržibovskis, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Pagarināt līguma Nr.ZN 4/2020 termiņu (nerīkojot izsoli) līdz 2023.gada 19.janvārim un izdarīt nomas līgumā šādu grozījumu:

1.1. Līguma 2.1.punktā aizstāt skaitļus un vārdus “līdz 2022.gada 19.janvārim” ar skaitļiem un vārdiem “līdz 2023.gada 19.janvārim.”.

2. Pašvaldības Īpašuma pārvaldīšanas departamentam saskaņā ar šo lēmumu sagatavot atbilstošu vienošanos par grozījumiem līgumā Nr.ZN 4/2020.

Domes priekšsēdētāja

1.vietnieks *(personiskais paraksts)* A.Vasiļjevs